Tatoeba sentences — language code: ckt
Районыткок миӈкы гаяаленат бактериякэн энаврыӈыткокэнат ирвыт, ынкы мэчынкы нылгинымкъэв ратъылыӈоркынэӈыт о'равэтльат ынкъам эвыр-ым гвмикыт.
Льуплыткук, иӈк ун гаяаленат бактериякэн энаврыӈыткокэн и'рвыт, лыгэн эвыр ынкэӄэй кымӈылятыркынэтык чымче вальэты медицинкэн эвытлым ветеринарныкэн учреждениягты!
Атчытконвыт нитӄинэт мэтъатайкыёльо, чама-ым ярагэӈкы тайкыёттэ амалваӈ вальыт кэмэтъырат эвыр ывэрат.
Ынӈин вальыт игыр нэтэйкыркынэт таӈам алваӈ вальыткок яраткок.
Мингитэгъэн вай ӄол мэтъатайкыё атчын.
Ытлён нытэйкыӄин нутэсӄыгиӈкы, рэнмытъым ынкъам рэсӄын лыгъомрэпы вальэпы нытэйкыӄинэт.
Ынкыри нытваӄэнат ӈирэӄ расӄэвынвыт ынкъам лымӈэ ыннэнчьэн ӈроӄав ӈытои.
Иӈӄун ӈаргынкэн э'ӄэрэльын выегыргын эвнэрэкэ нитыркын атчынвэты, ытлён нытэӈэйпыӄин.
Пууръу-ым тэӈычьын выегыргын ӈэнрилы нытиӈуӄин тылече, вытку-ым нэмэ рытэӈытвэтыплыткук.
Ыныкит о'равэтльат роратваӈыт вак ынӈин вальык атчынвык нынтэнмавӄэнат тэйӈэтти, иквичимимыл ынкъам ынанъыттъыёл яаёлӄылтэ, ӄнур-ым эвиръыт, айколтэ ынкъам ӄутти.
Ӈэнку вальылӄылтэ электроаакат, ынӄэн омэты вальылӄыл, вальылӄылтэ водопровод ынкъам а'ляёрат.
Ынӈин вальык атчыпвык нытэйкыӄинэт вакъосӄыёлгыт ынкъам йылӄыёлгыт.
Торгынан тэнлыги лынъёлӄылтэ, миӈкы варкыт ынанчымчачьыт атчынвыт торык нымытванвэпы ынкъам мэгчерынвэпы!
Атчынвык вальыторэ тури нэрэвириӈэнӈытык йынӄэргычьатгыргэпы, яратъолкэн чемэръатгыргэпы, нэрэнрулылтэвӈын энаркыплятыткокэн эйычгин, рыгалгыльэпы радиацияйпы ынкъам радиоактивныкэн энаврыӈытконвэпы.
Отгыӈ вальыт атчынвыт тантайкыӈ чинит.
Янот ӄыргыткууткы онмэты вальын рыгъёлгын.
Ынӈин вальын энмэч торыкы ритгъэ энавэрэп'атытконво.
Ыныкит ратваркынэӈыт вычготтыт ынкъам у'муттыт ынӈот ӄитгытык.
Рэнмыт рыгъэлгэн ӄывычготтаткытгы, гыргочен-ым ӄэйпыгыткы у'муттэ ынкъам ынӄэн ӄулюквыткы нутэск'э ыннэн метрмэл ӄильу, гыргоча-ым ӄымылгэтгыткы.
Ынӄор-ым ӄытэйкыгыткы лыгэӄэгты вальыт тыллыт. Ынӄэнат атчынвыт мэчынкы тайкыёлӄылтэ нымнымыткукин ванвыткок.
Районыткок, миӈкы чит нытваӄэнат вылӄынтонвыт ынкъам ынӄэнат ганпаавленат рымигчирэвкы, пэтывылӄынтонвыт вальыт нутэсӄычыку ынантаӈычьо атчынво ритыркыниӈыт.
Ытри нэрэтэнкэвӈынэт, иӈӄун ынкы мэчынкы нытваркынат о'равэтльат.
Ынантаӈычьо ынкы итыркын противогаз.
Ынан пымэльэв нинэвириӈэтӄинэт йыкыргычыкон, пилгын ынкъам рытраг.
Эвыр-ым ымы лылет ынкъам льулӄыл.
Ытр'эч торгынан ынэтъол чиниткин льулӄылмил ынкъам левтымил мэйӈэльу льоолӄыл ынӈин вальын.
Игыр ынӈин этгыргэты энмэч тури гыюлетыльылӄылтури.
Ӄэглын итык противогаз нытэӈӄин!
Ыныкит-ым ытлён уйӈэ ратвагъа?
Ынкы ӄыяагыткы заводыткок тайкыё пиӈпиӈчыку выенток яаёлӄыл льоквын.
Ынӄэн льокво ныпэраӄэн, микынэ нинэнтэӈытвэӄин торгынан выентоё выегыргын.
Ыныкит-ым уйӈэ ынӈин вальын ратвагъа, торгынан ӄытэйкыгыткы чинит льоквын мыгпытвыльэпы манэкгыпы.
Ынӈин вальыт льоквыт мэчынкы танъяаӈ нымкыче, ытръэч-ым вантоплыткок районгыпы, миӈкы нытваӄэнат радиоактивныкэн веществот, ытлён нымэльэв ӄытэвлягыткы ынкъам гылмимлычыку ӄытэнъэгыткы.
Пытӄылым-ым отгыӈ вальын тэйкык ватно-марлякэн йыргыквын.
Ынан айпыёлӄылтэ йыкыргын и'ӈи'ӈ.
Ивтылкин чьомыткынтэ ӄынкылвэтыркыниткы каноткынык, гыролкэнат-ым яал левтык.